Μαθησιακές δυσκολίες και σχολική επίδοση:
Creators: name: Δεμιρτζόγλου, Γαλήνη Παύλου
Publisher: name: Aristotle University of Thessaloniki
Year: 2014
Subjects: μαθησιακές δυσκολίες
σχολική επίδοση
κριτήριο επίδοσης
learning difficulties
school performance
performance test

description: Η ένταξη των παιδιών στο σχολικό περιβάλλον αναδεικνύει συχνά ποικίλα προβλήματα και δυσκολίες. Πολλά από τα προβλήματα αυτά διατηρούνται στο σύνολο της σχολικής ζωής των μαθητών επηρεάζοντας σημαντικά τη μάθηση την επίδοση και τη συμπεριφορά. Οι μαθησιακές δυσκολίες αποτελούν μία από τις συχνότερες κατηγορίες δυσκολιών.Τα παιδιά που αντιμετωπίζουν μαθησιακές δυσκολίες αποτελούν μία σύνθετη ανομοιογενή ομάδα με ποικίλες δυνατότητες και αδυναμίες. Σε πολλές περιπτώσεις παρουσιάστηκε αδυναμία των εκπαιδευτικών της γενικής τάξης να ανιχνεύσουν έγκαιρα και να αντιμετωπίσουν τις δυσκολίες των παιδιών αυτών. Ως αποτέλεσμα, καθώς τα παιδιά φοιτούν στις μεγαλύτερες τάξεις του δημοτικού σχολείου, τα προβλήματα που αντιμετωπίζουν μεγεθύνονται καθώς οι απαιτήσεις του αναλυτικού προγράμματος αυξάνονται και ο χρόνος ανταπόκρισης τους σε αυτές περιορίζεται. Το γεγονός αυτό γίνεται εμφανές με τα προβλήματα που παρουσιάζονται στη σχολική επίδοση. Η παρούσα έρευνα αποτελεί μία προσπάθεια ανάδειξης των δυσκολιών που αντιμετωπίζουν οι μαθητές της Ε΄ και Στ΄ τάξης του δημοτικού σχολείου σε ένα ευρύ φάσμα γνωστικών περιοχών που αφορά τη γλώσσα και τα μαθηματικά. Η εργασία αποτελείται από δύο μέρη. Στο πρώτο μέρος επιχειρείται μία θεωρητική προσέγγιση των εννοιών που μας απασχολούν στην έρευνα. Στο δεύτερο μέρος παρουσιάζεται η έρευνα που πραγματοποιήθηκε και τα αποτελέσματα της. Στη συνέχεια παρουσιάζονται τα κριτήρια που χρησιμοποιήθηκαν και ο τρόπος με τον οποίο χορηγήθηκαν για την ανίχνευση του δείγματος καθώς και τα αποτελέσματα και τα συμπεράσματα της έρευνας.Σύμφωνα με αυτά οι μαθητές με μαθησιακές δυσκολίες παρουσιάζουν σημαντικά χαμηλότερη συνολική σχολική επίδοση σε σχέση με τους συμμαθητές τους χωρίς ιδιαιτερότητες και δεν ανταποκρίνονται ικανοποιητικά στο αναλυτικό πρόγραμμα της τάξης τους. Οι διαφορές αυτές είναι έντονες στις υποδοκιμασίες του ελεύθερου γραπτού λόγου, της ορθογραφίας, της ευχέρειας της ανάγνωσης, της επίλυσης μαθηματικών προβλημάτων και στις αριθμητικές πράξεις. Τα αποτελέσματα του κριτηρίου επίδοσης που χρησιμοποιήθηκε συμφωνούν με τα αντίστοιχα του ανιχνευτικού κριτηρίου μαθησιακής συμπεριφοράς που είχε προηγούμενα συμπληρωθεί από τους δασκάλους των μαθητών που αντιμετωπίζουν μαθησιακές δυσκολίες.
description: There are a number of problems and difficulties children encounter in adjusting to the school environment. Many of these problems are quite persistent and have a great impact on the ability of children to learn, to their school performance and to their behavior. Learning difficulties is a significant category relating to these difficulties. Students who face learning difficulties comprise a very complex group of students of variable abilities and weaknesses. In many cases, teachers are unable to screen and face the difficulties of these children. As the years pass progress, the difficulties increase, since the demands of the curriculum are growing. This fact becomes obvious to the children’s school performance. In this research we try to show the difficulties that students with learning difficulties face in the fifth and sixth grade of elementary school relating to language skills and maths. The paper has two parts. In the first part there is a theoretical approach of the basic concepts that are closely connected with the research. In the second part we present the researchand the criteria that were used along with the results and the conclusions of the research. Based on our findings, the students who face learning difficulties have a much weaker school performance compared to the remaining students of the same age. These differences are much more apparent at the written language tasks, in spelling tasks, in the reading ability and in the ability to solve mathematical problems. The conclusions of the performance test that was used were very close to the screening test that was given to the teachers in order to identify the students who face learning difficulties